Du får alt fra uforglemmelige udlandsture til gadeløb, aftenløb, mountainbike i krævende skovterræn og et tæt, stærkt og positivt kammeratskab med dine bike-buddies på linjen.
Her er en håndfuld hurtige highlights fra cykellinjen:
Tur til Frankrig (også med andre linjer) – hvor vi bl.a. cykeludfordrer legendariske Mont Ventoux
Fast daglig træning – med lærer – fem dage om ugen.
Frivillige ekstratimer og/eller aftentræning tirsdag og fredag – inkl. lærerforslag til program
Weekendløb og interne konkurrerer – samt cykelløb mod andre efterskoler cirka fire gange
Din personlige udvikling står centralt i undervisningen samt din evne til at læse det taktiske spil i afgørende situationer. Du får også værkstedsundervisning, så du selv kan fikse og tune din cykel. Og alle faciliteterne på BGI akademiet – også på de andre linjer – står til rådighed for dig: Suppler din cykeltræning med næsten en hvilken som helst anden type træning.